- | 
Involvens una juvenesque, senesque ruina. LE 
Imprudens! quid enim reliqui tibi messe futura. 
Feceris? hinc, alii quin tu jam prospicis anno? 
Cumque propinqua tuis invisens praedia, dulcem 
Hic praelo extundi, subjectoque igne liquorem 
Fervere, inque suas cóncrescere sacchara metas 
Videris: heu totos tunc te stravisse novales- 
Poeniteat! malles aliquid servasse repostum, 
Unde tibi exsudent rorentia praela quotannis, 
Et madido illacrymans canna angustata trapeto 
Strideat. Ex aliis alias tu suffice messes, 
81 sapis: alternis haec stet, cadat illa vicissim, 
Spemque tuam refove, calamoque superstite lacta 
Semper, et imcerti subeat te cura futuri. ; 
Jam quae praesenti capitis damnaveris anno 
Jugera, fac denis saltem tibi mensibus octo 
Addiderint: falces tum fas acuisse recurvas. 
Armatas immite manus, immitte cohortes 
Messorum, quibus ad solitam sua classica pugnam 
Cum cecinere, ruunt alacres, et cominus hostem 
Hastatum feriunt, falcatisque ensibus instant. 
Hi sternuunt, alii subeunt, et pone legentes 
Stratorum spoliis inhiant, sparsimque jacentum 
Corpora in exstructos confusae stragis acervos 
Accumulant: miscere manus, torquere lacertos, 
- Collato pugnare gradu, caesimque ferire 
Adproberant: suus hic veluti de vulnere sanguis 
Subsequitur, dulcique madet falx perlita rore. 
Non impune tamen , nec inulta recumbit arundo, 
Fronde sed in longum mucronem abeunte metentes 
Excipit: ah! multos illa undique surgit in enses, 
Nec tangi facilis tractandoque aspera, saepe 
Instantes atro vibice redulcerat hostes , 
Illataque suas compensat clade ruinas. 
Nec minus idcirco impavidus per jugera late 
Messor eat, ferroque viam eluctatus apertam 
Sternat arundineae frondosa cacumina sylvae, 
